PROGRAMUL OPERAŢIONAL CAPITAL UMAN

Axa prioritară 6 - Educație și competențe

Prioritatea de investiții – 10.iv. Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie

Obiectiv Specific:

O.S.6.13. - Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC și domeniile de specializare inteligentă conform SNCDI

**GHIDUL SOLICITANTULUI - CONDIȚII SPECIFICE**

**SPRIJIN PENTRU**

**DOCTORANZI ȘI CERCETĂTORI POST-DOCTORAT**

Septembrie 2021

CUPRINS

[1.1. Axa prioritară, prioritatea de investiții, obiectiv specific 3](#_Toc496775859)

[1.2. Tipul apelurilor de proiecte și perioada de depunere a cererilor de finanțare 3](#_Toc496775860)

[1.3. Acțiunile sprijinite și activități 5](#_Toc496775861)

[1.3.1. Tipuri de activități sprijinite 5](#_Toc496775862)

[1.3.2. Teme secundare FSE 6](#_Toc496775863)

[Aspecte privind inovarea socială 7](#_Toc496775864)

[1.3.3. Teme orizontale 7](#_Toc496775865)

[1.3.4. Informare și publicitate 7](#_Toc496775866)

[1.4. Tipurile de solicitanți și parteneri eligibili 7](#_Toc496775867)

[1.5. Durata proiectului 8](#_Toc496775868)

[1.6. Grupul țintă 8](#_Toc496775869)

[1.7. Indicatori specifici de program 10](#_Toc496775870)

[1.8. Alocarea financiară stabilită pentru apelurile de proiecte 11](#_Toc496775871)

[1.9. Valoarea minimă și maximă a proiectului, rata de cofinanțare 12](#_Toc496775872)

[1.9.1. Valoarea maximă a proiectelor 12](#_Toc496775873)

[1.9.2. Cofinanțarea națională (cofinanțarea publică și cofinanțarea proprie) 12](#_Toc496775874)

[1.10. Regiunile de dezvoltare vizate de apel 13](#_Toc496775875)

[CAPITOLUL 2. Reguli pentru acordarea finanțării 13](#_Toc496775876)

[2.1. Eligibilitatea solicitantului și a partenerilor 13](#_Toc496775877)

[2.2. Eligibilitatea proiectului 13](#_Toc496775878)

[2.2.1. Condiţii generale 13](#_Toc496775879)

[2.3. Eligibilitatea cheltuielilor 14](#_Toc496775880)

[2.3.2. Reguli generale și specifice de decontare 21](#_Toc496775881)

[Reguli specifice de decontare și plafoane aplicate în cadrul măsurilor sprijinite prin proiect 21](#_Toc496775882)

[CAPITOLUL 3. COMPLETAREA CERERII DE FINANȚARE 22](#_Toc496775883)

[CAPITOLUL 4. PROCESUL DE EVALUARE ȘI SELECȚIE 22](#_Toc496775884)

[4.1. Descriere generală 22](#_Toc496775885)

[4.2. Depunerea și soluționarea contestațiilor 22](#_Toc496775886)

[CAPITOLUL 5. CONTRACTAREA PROIECTELOR – DESCRIEREA PROCESULUI 22](#_Toc496775887)

[CAPITOLUL 6. ANEXE 22](#_Toc496775888)

**CAPITOLUL 1. INFORMAȚII DESPRE APELUL DE PROIECTE**

## **1.1. Axa prioritară, prioritatea de investiții, obiectiv specific**

Pentru a obține finanțare în cadrul prezentului apel de proiecte, propunerile trebuie să se încadreze în:

* Axa prioritară 6: Educație și competențe
* Obiectivul tematic 10: Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții[[1]](#footnote-1)
* Prioritatea de investiții 10.iv.: Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie[[2]](#footnote-2).

Obiectiv Specific:

* OS 6.13. - Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC și domeniile de specializare inteligentă conform SNCDI.
* Rezultate așteptate în urma implementării operațiunilor finanțate în cadrul acestui apel de proiecte vizează:
* Rata crescută de participare a studenților la programele (ex. stagii de practică, internship-uri etc.) din cadrul parteneriatelor nou înființate/dezvoltate care să faciliteze inserția pe piața muncii a absolvenților de studii terțiare;
* Parteneriate nou înființate/dezvoltate între unități/instituții de învățământ (universitar și postuniversitar) și sectorul privat și actori din domeniul cercetării și inovării, inclusiv în vederea organizării de stagii de practică.

## **1.2. Tipul apelurilor de proiecte și perioada de depunere a cererilor de finanțare**

Acest apel este de tip competitiv, cu termen limită de depunere.

SISTEMUL INFORMATIC MySMIS 2014 VA FI DESCHIS ÎN DATA DE……….2021 ORA…. ŞI SE VA ÎNCHIDE ÎN DATA DE…………2021, ORA 16.00.

**CONTEXT**

Strategia UE 2020 pune un accent semnificativ pe obiectivele legate de educație şi formare, datorită influenței acestora asupra creșterii economice. Această influență se concretizează prin creșterea ocupării, a productivității, a participării, formării de competențe ș.a. Universitățile pot juca un rol important, atât în sprijinirea angajatorilor din industrie și agricultură să devină mai competitivi, prin creșterea receptivității acestora pentru cunoaștere și noi competențe, cât și prin adaptarea ofertei educaționale la cerințele acestora. Un învățământ terțiar cu performanțe înalte folosește feedback-ul de la angajatori pentru a-l include în crearea programelor și priorităților instituționale, stimulând dezvoltarea economică și socială.

Asigurarea calității învățământului superior și cercetării depinde într-o mare măsură de îmbunătățirea formării doctoranzilor și post-doctoranzilor. Una dintre cele mai importante verigi privind resursa umană pentru instituțiile de învățământ superior o reprezintă doctoranzii și cercetătorii cu titlul de doctor. Aceștia vor constitui baza de selecţie pentru viitorii profesori care se vor ocupa de educaţia studenților, însă vor fi şi cei mai productivi și inovativi cercetători, jucând un rol semnificativ atât în sporirea eficienței cheltuielilor publice pentru cercetare și dezvoltare, cât și în promovarea unui mai bun transfer tehnologic către sectorul privat.

Pentru creșterea relevanței lor, programele doctorale și post-doctorale trebuie să pună accent pe :

* asigurarea oportunităților de formare pedagogică pentru doctoranzi care au în vedere o carieră didactică universitară, cu prioritate în sectoarele economice cu potențial competitiv și în domeniile de specializare inteligentă;
* promovarea componentei practice a cercetării, astfel încât să se flexibilizeze relația dintre companii și universități. Din perspectiva inovării, acest aspect este esențial deoarece doctoranzii și post-doctoranzii din domeniile de specializare inteligentă conform SNCDI (bioeconomia, technologia informațiilor și a comunicațiilor, spațiu și securitate, energie, mediu și schimbări climatice, eco-nanotehnologii și materiale avansate și sănătate) își vor aduce o contribuţie semnificativă privind inovarea atunci când sunt implicați în problemele reale cu care se confruntă domeniul în care studiază. Creșterea gradului de transfer al rezultatelor cercetării și stimularea investițiilor în învățământul terțiar devin posibile prin colaborarea strânsă între instituțiile de învățământ terțiar și mediul de afaceri.
* atragerea și menținerea doctoranzilor și post-doctoranzilor în programe de înaltă calitate, inclusiv prin asigurarea unui nivel adecvat al finanțării și prin promovarea relațiilor de parteneriat dintre instituții și mediul de afaceri. Mai mult decât atât, abilitatea de a dezvolta parteneriate cu mediul economic care să creeze oportunități de dezvoltare într-un domeniu specific de activitate, reprezintă un aspect esențial în creșterea relevanței cercetării și inovării în contextul economiei românești.

Implementarea unor sisteme pentru a colecta și evalua feedback-ul privind angajabilitatea absolvenților oferit de instituții și companii este vitală pentru eficiența programelor de studii doctorale și post doctorale furnizate de instituțiile de învățământ superior.

## **1.3.** **Acțiunile sprijinite și activități**

### **1.3.1. Tipuri de activități sprijinite**

### În cadrul acestui apel de proiecte vor fi susținute activități din cadrul OS 6.13. destinate îmbunătățirii tranziției de la educație la viața activă a participanților din învățământul terțiar universitar (ISCED 8), inclusiv a cercetătorilor post-doctorat, cum ar fi:

### Sprijin pentru consolidarea parteneriatelor dintre universităţi și actorii din domeniul cercetării şi inovării pentru stimularea dezvoltării de noi programe de studii doctorale şi postdoctorale, cu aplicaţii directe în economie, cu atenţie deosebită acordată sectoarelor economice cu potential competitiv identificate conform SNC şi din domeniile de specializare inteligentă conform SNCDI, inclusiv prin furnizarea de sprijin financiar pentru doctoranzi și sprijinirea cercetătorilor pentru a se implica în cercetarea post-doctorală, inclusiv prin acordarea de burse și sprijinirea mobilității interne și transnaționale.

### Activităţi de cercetare şi de colaborare în reţea pentru doctoranzi/tineri cercetători în scopul asigurării complementaritatii cu sectoarele economice cu potențial competitiv identificate conform SNC şi din domeniile de specializare inteligentă conform SNCDI, în sprijinul internaționalizării învățământului terțiar;

### Crearea unui sistem de informare coordonată, în ambele sensuri: de la companii / sectorul privat către instituțiile de învățământ superior privind nevoile lor de instruire, precum și de la instituțiile de învățământ către întreprinderi, pentru a răspunde nevoilor sectorului privat la nivel regional/local.

### Sunt încurajate **activitățile de cercetare** **cu componentă aplicativă**, **relevantă pentru tema de doctorat / postdoctorat** aleasă de doctoranzi/ postdoctoranzi; cercetarea aplicativă va fi realizată în cadrul organizațiilor partenere (partenerii din mediul de afaceri, industrie, institute de cercetare etc), și implică un angajament direct al acestora pentru asigurarea schimbului de informații, sprijinului științific și tehnic acordat pe perioada programului de cercetare; pentru desfășurarea acestor activități, grupul țintă va beneficia de bursă de cercetare, în cuantumul stabilit de prezentul ghid, acordat pe o perioadă de 12 luni consecutiv, pentru activități de cercetare aplicative cu finalitate dovedită. De asemenea, sunt susținute activități de dezvoltare a **competențelor de cercetare avansată.**

### In Cererea de finanțare, parteneriatul constituit in vederea implementării proiectului trebuie să demonstreze că facilitează accesul grupului țintă la infrastructura modernă pentru cercetare, de exemplu: echipamente și laboratoare moderne, biblioteca cu resurse de calitate și acces la baze de date relevante etc.

### În cadrul proiectelor finanțate se vor acorda în sumă forfetară lunară:

### bursa doctorand va avea valoarea de max. 400 euro/lună (maximum 12 luni, ultimul an al programului de studii doctorale).

### bursa cercetător postdoctorat va avea valoarea de max. 600 euro/lună, pe durata studiilor postdoctorale (maximum 12 luni).

### În vederea acordării burselor, in etapa de implementare, solicitantul va elabora și va utiliza în mod unitar la nivelul proiectului o metodologie transparentă de selecție a doctoranzilor/cercetătorilor postdoctorat care vor beneficia de sprijin financiar.

### In cadrul proiectelor finantate în cadrul acestui apel de proiecte, sunt eligibile instituțiile de învățământ (universitar și postuniversitar) care au incheiat **un protocol de colaborare cu un institut de cercetare sau un agent economic** pentru derularea activităților de cercetare în care vor fi implicați doctoranzii si respectiv, cercetatorii postdoctorat. Primesc punctaj suplimentar proiectele care planifica programe de studii doctorale/postdoctorale cu o componenta aplicativa, coordonate de cercetători/cadre didactice universitare, cu activitate relevanta in domeniul de cercetare propus si care demonstreaza ca se implica activ in derularea programului de studii universitare de doctorat/postdoctorat.

|  |
| --- |
| Cheltuielile aferente organizării programelor de doctorat sunt suportate din bugetul de stat, în cadrul finanțării de bază și nu sunt eligibile pentru finanțare în cadrul acestei Cereri de propuneri de proiecte. Doctoranzii din grupul țintă al proiectului nu pot beneficia simultan de bursă acordată de la bugetul de stat și de bursă finanțată din bugetul proiectului POCU. |

### 1.3.2. **Teme secundare FSE**

Proiectele trebuie să îndeplinească condițiile privind temele secundare FSE prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 4, SUBPUNCTUL 4.4. Teme secundare FSE, https://mfe.gov.ro/ordinul-729-2020-privind-modificarea-si-completarea-orientarilor-privind-accesarea-finantarilor-in-cadrul-programului-operational-capital-uman-2014-2020/

În cadrul AP 6/ PI 10.4/ OS 6.13 sunt vizate temele secundare prezentate în tabelul de mai jos.

Cererile de finanțare vor trebui să evidențieze în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

Alocările din tabelul de mai jos reprezintă alocări indicative la nivelul AP 6. In cadrul proiectului va trebui să evidențiați sume calculate pentru măsurile care vizează teme secundare relevante pentru proiect.

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| Tema secundară | Pondere din alocarea pe tip de regiune de dezvoltare |
| --- | --- |
| Inovare socială | 5% |
| Îmbunătățirea accesibilității, a utilizării și a calității tehnologiilor informației și comunicațiilor | 15% |
| Nediscriminare | 10% |
| Dezvoltare durabilă | 3% |
| Cercetare, dezvoltare, inovare | 5% |

Aspecte privind inovarea socială

Inovarea socială presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[3]](#footnote-3).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Solicitanții și/sau partenerii eligibili trebuie să evidențieze în formularul de aplicație dacă propunerea de proiect contribuie la inovarea socială, conform celor prezentate mai sus.

### 1.3.3. **Teme orizontale**

Proiectele trebuie să îndeplinească condițiile privind temele orizontale prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 7. Principii orizontale.

1.3.4. **Informare și publicitate**

Activitatea de informare și publicitate este realizată în conformitate cu prevederile documentului Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 9 „Informare și publicitate”.

## 1.4. **Tipurile de solicitanți și parteneri eligibili**

Pentru acest apel de proiect, solicitanți eligibili pot fi:

* Instituții de învățământ superior publice şi private, acreditate;
* Institute/centre de cercetare acreditate, inclusiv institute de cercetare ale Academiei Române;
* Angajatori;
* Asociații profesionale;
* Camere de comerț și industrie;
* Academia Română.

Sunt încurajate parteneriatele între entitățile mai sus menționate[[4]](#footnote-4).

Este obligatorie includerea în proiect în calitate de solicitant sau partener a cel puțin unei Instituții de învățământ (ISCED 8), publice și private, acreditate.

## 1.5**. Durata proiectului**

Perioada de implementare a proiectului este de maximum 18 luni. La completarea cererii de finanțare în sistemul electronic va trebui evidențiată durata fiecărei activități și sub activități incluse în proiect.

## 1.6. **Grupul țintă**

În cadrul prezentei cereri de propuneri de proiect grupul țintă cuprinde următoarele categorii:

* Doctoranzi în ultimul an de studii universitare de doctorat;
* Cercetători post-doctorat.

Minimul obligatoriu pentru grupul țintă vizat de proiect (element de eligibilitate proiect)[[5]](#footnote-5):

|  |  |  |
| --- | --- | --- |
| Obiectivul specific | Categorie de grup țintă | Pentru proiecte care vor include participanti din cele 7 regiuni mai puțin dezvoltate ale României |
| OS 6.13. | Doctoranzi | 80 |
| Cercetători post-doctorat | 20 |

Pentru a fi eligibile, persoanele din grupul țintă formate din doctoranzi și cercetători post-doctorat trebuie să îndeplinească CUMULATIV următoarele condiții:

* Au domiciliul sau reședința în una din cele 7 regiuni de dezvoltare vizate de proiect.
* Sunt înmatriculați ca doctoranzi în ultimul an de studii doctorale sau sunt postdoctoranzi, la instituțiile care au calitatea de beneficiar sau parteneri în proiect. Aceștia trebuie să facă dovada participării la un program de cercetare cu componentă aplicată, selectat în funcție de tema de cercetare studiată, și desfășurat în cadrul unei instituții din colaboratoare (sector academic și non academic).

Grupul ţintă eligibil în cadrul acestei cereri de propuneri de proiecte include cetăţeni UE cu domiciliul sau reşedinţa legală în România, care urmează sa finalizeze programe doctorale sau postdoctorale subvenționate de la bugetul de stat sau in regim cu taxa.

Sprijinul acordat prin FSE va fi direcționat doar către doctoranzii și cercetătorii postdoctorat care își înscriu cercetările domeniilor prioritare[[6]](#footnote-6) ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor științific și comercial, prevăzute în Strategia Națională de Cercetare, Dezvoltare și Inovare 2014 – 2020. Grupul țintă eligibil în cadrul acestei cereri de propuneri de proiecte include numai cetățeni UE cu domiciliul sau reședința în România, care urmează programe doctorale sau postdoctorale subvenționate de la bugetul de stat sau in regim cu taxa.

Pentru clarificarea categoriilor de grupuri țintă avute în vedere în prezentul apel de proiecte, precizăm următoarele:

* Doctoranzii trebuie să prezinte un document justificativ pentru înmatricularea la studii universitare de doctorat pentru unul dintre domeniile prioritare ale domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor științific şi comercial, prevăzute în Strategia Națională de Cercetare, Dezvoltare și Inovare 2014 – 2020, sunt înmatriculați in ultimul an al programului de studii doctoral.
* Cercetătorii postdoctorat selectați ca grup țintă trebuie să dețină titlul științific de doctor, obținut în România sau în străinătate cu cel mult 5 ani înainte de admiterea în programul postdoctoral. La data selecției ca grup țintă, cercetătorii care au obținut titlul științific de doctor în străinătate trebuie să facă dovada echivalării acestuia în România, conform legislației naționale în vigoare. Se pot inscrie la programe de cercetare postdoctorala doar cadrele didactice universitare.
* Proiectele trebuie sa includă obligatoriu ambele categorii de grupuri țintă, atât studenți doctoranzi, cat si cercetători postdoctorat, doctoranzii putând fi înmatriculați la studii universitare doctorale in regim cu taxă sau care obțin burse finanțate de la bugetul de stat.

Acordarea sprijinului doctoranzilor şi cercetătorilor postdoctorat din grupul ţintă se va realiza pe baza unui contract încheiat cu instituția la care activează în calitate de doctorand/cercetător postdoctorat, solicitant sau partener în proiect, fiind conditionat de

Participarea la un proiect de cercetare cu componentă aplicativă, corelat cu tema studiilor doctorale/postdoctorale realizate, organizat la agenți economici/parteneri relevanți;

Frecventarea unui program de formare de competențe de cercetare avansată în legătură cu tema studiilor doctorale/postdoctorale realizate[[7]](#footnote-7).

În cadrul contractelor de studii încheiate cu doctoranzii/cercetătorii postdoctorat vor fi introduse prevederi clare cu privire la obligativitatea realizării indicatorilor de program POCU 2014-2020, fiind avute în vedere următoarele:

* Pentru 50% dintre doctoranzi/postdoctoranzi care la dobândirea calității de participanți nu au un loc de muncă, se va face dovada angajării la finalizarea proiectului sau nu mai târziu de 6 luni de la finalizarea implementării proiectului [[8]](#footnote-8).
* Pentru 90% dintre doctoranzi/postdoctoranzi se va face dovada faptului că urmează studii/cursuri de formare[[9]](#footnote-9), în sprijinul valorizării rezultatelor studiilor doctorale/postdoctorale, la finalizarea proiectului sau nu mai târziu de 6 luni de la finalizarea implementării proiectului.
* 90% dintre doctoranzi/postdoctoranzi din grupul țintă vor obține titlul de doctor si respectiv, vor termina studii postdoctorale până la finalizarea proiectului sau nu mai târziu de 6 luni de la finalizarea implementării proiectului.

Nu este obligatoriu ca, în cadrul unui proiect, întreg grupul țintă să fie înmatriculat pentru un singur tip de domeniu prioritar stipulat în Strategia Națională de Competitivitate 2014-2020, respectiv în domeniile de specializare inteligentă, identificate pe baza potențialului lor științific şi comercial, prevăzute în Strategia Națională de Cercetare, Dezvoltare și Inovare 2014 – 2020. Prin urmare, este posibilă selectarea grupului țintă pentru mai multe domenii prioritare, inclusiv prin realizarea de parteneriate intre universități, cu precizarea acestor categorii[[10]](#footnote-10) în cadrul cererii de finanțare depuse.

Pentru doctoranzii înmatriculați la studii universitare de doctorat, parteneriatul constituit în proiect va demonstra obținerea titlului științific de doctor, nu mai târziu de 6 luni de la finalizarea implementării proiectului[[11]](#footnote-11), realizarea indicatorilor și certificarea studiilor fiind monitorizată și analizată, după caz, drept sustenabilitate a proiectului de către OIPOCU ME.

Beneficiarii de finanțare nerambursabilă au obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date (Regulamentul general privind protecția datelor), precum şi prevederile Directivei 2002/58/CE privind prelucrarea datelor personale si protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, cu modificările și completările ulterioare. Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## 1.7. **Indicatori specifici de program**

Conform Regulamentului (UE) nr. 1304/2013, art. 5 ”Toți indicatorii comuni de realizare și de rezultat trebuie raportați pentru toate prioritățile de investiții”. Pentru a răspunde acestei cerințe, solicitantul va avea obligația raportării indicatorilor comuni, conform ghidului de raportare indicatori (comuni și specifici de program).

Pentru fiecare cerere de finanțare, țintele minime obligatorii pentru indicatorii de realizare/ rezultat imediat sunt următoarele:

|  |  |  |  |  |
| --- | --- | --- | --- | --- |
| Regiune de dezvoltare | Indicatori de realizare | | Indicatori de rezultat imediat | |
| Cod și denumire indicator | Ținta minimă  solicitată | Cod și denumire indicator | Ținta minimă  solicitată |
| Regiuni mai puțin dezvoltate | 4S130 Persoane (studenți doctorat / cercetători post-doctorat) care beneficiază de sprijin prin programe doctorat/post-doctorat | 80 studenți doctorat  20 cercetători | 4S116 Studenți/Cercetători etc., care își găsesc un loc de muncă, la încetarea calității de participant | 50% din valoarea asumată a indicatorului 4S130 |
| 4S117 Studenți/Cercetători etc., care urmează studii/cursuri de formare la încetarea calității de participant | 90% din valoarea asumată a indicatorului 4S130 |
| 4S118 Studenți etc., care au obținut titlul științific de doctor urmare a sprijinului primit | 90% din valoarea asumată a grupului țintă doctoranzi |
| 4S119 Cercetători, care au finalizat programe post-doctorale urmare a sprijinului primit | 90% din valoarea asumată a grupului țintă cercetători post-doctorat |

Pentru a asigura premisele atingerii indicatorilor de program, proiectele finantate in cadrul acestui apel, trebuie sa prezinte detalii specifice privind:

* posibilitatea ca doctoranzi si cercetătorii postdoctorat sa urmeze studii/cursuri de formare, în sprijinul utilizării rezultatelor cercetărilor doctorale/postdoctorale.
* măsurile care să conducă la inserția pe piața muncii a membrilor grupului țintă care la intrarea în activitățile proiectului nu erau angajați, inclusiv prin programe de cercetare cu componentă aplicată

## 1.8. **Alocarea financiară stabilită pentru apelurile de proiecte**

În cadrul prezentelor apeluri de proiecte lansate în contextul Axei Prioritare 6, PI 10.iv, OS 6.13. din cadrul Programului Operațional Capital Uman 2014-2020, bugetul alocat este de 21 mil euro (cofinanțarea UE+ cofinanțarea națională pentru regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), din care contribuția UE este de 17.850.000 euro (corespunzând unei contribuții UE de 85%), iar contribuția națională este de 3.150.000 euro (corespunzând unei contribuții naționale de 15%).

|  |  |  |  |
| --- | --- | --- | --- |
| Tip Regiuni | Contribuția UE | Contribuția RO | Total finanțare (contribuția UE+ contribuția RO) |
| Regiuni mai puțin dezvoltate (7 regiuni) Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia | 17.850.000 euro  (pentru toate cele 7 regiuni de dezvoltare mai puțin dezvoltate) | 3.150.000 euro | 21.000.000 euro |

## 1.9**.** **Valoarea minimă și maximă a proiectului, rata de cofinanțare**

### **1.9.1. Valoarea maximă a proiectelor**

În cadrul prezentei cereri de propuneri de proiecte valoarea eligibilă maximă a unui proiect care vizează grup țintă provenind din regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia) este de 1.150.000,00 euro.

Cursul de schimb care va fi utilizat pentru stabilirea acestei valori este cursul Inforeuro aferent lunii .................. 2021, respectiv 1 EURO = .................... RON.

### 1.9.2. **Cofinanțarea națională (cofinanțarea publică și cofinanțarea proprie)**

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul Orientări privind accesarea finanțărilor în cadrul Programului Operațional Capital Uman 2014-2020.

Pe parcursul implementării proiectului, cheltuielile necesare derulării proiectului angajate de Solicitant, dar care nu fac parte din cheltuielile declarate eligibile în cadrul acestui apel, vor fi suportate de către acesta.

## 1.10. **Regiunile de dezvoltare vizate de apel**

Intervențiile eligibile în cadrul acestui apel se adresează regiunilor mai puțin dezvoltate: Nord-Est, Nord-Vest, Vest, Sud-Vest Oltenia, Centru, Sud-Est și Sud- Muntenia. În accepțiunea prezentului ghid, selectarea regiunii de dezvoltare se va realiza EXCLUSIV funcție de domiciliul sau reședința grupului țintă vizat prin proiect.

# **CAPITOLUL 2. Reguli pentru acordarea finanțării**

## **Eligibilitatea solicitantului și a partenerilor**

Sunt considerați eligibili solicitantul și partenerul care îndeplinesc cerințele prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 4. ”Reguli generale de eligibilitate”, respectiv subpunctele 4.1.1 (pentru solicitanți) și 4.1.2 (pentru parteneri).

## 2.2. **Eligibilitatea proiectului**

### **2.2.1. Condiţii generale**

Sunt considerate eligibile proiectele care îndeplinesc condițiile de eligibilitate prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 4, SUBPUNCTUL 4.2. Eligibilitatea proiectului.

## 

## 2.3. **Eligibilitatea cheltuielilor**

Cheltuielile eligibile în cadrul acestei cereri de propuneri de proiecte sunt următoarele:

|  |  |  |  |  |
| --- | --- | --- | --- | --- |
| Cheltuielile directe reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | |
|  | Categorie MySMIS | Subcategorie MySMIS | Subcategoria (descrierea cheltuielii) conține: | |
| CHELTUIELILE DIRECTE | 9-Cheltuieli aferente managementului de proiect | 23 - cheltuieli salariale cu managerul de proiect | * Salariu net manager de proiect | |
| 25-Cheltuieli salariale | 83-Cheltuieli salariale cu personalul implicat în implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect | |
| 164-Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare; * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanța dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 97-Cheltuieli cu deplasarea pentru participanți -grup țintă | * Cheltuieli pentru cazare; * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 29-Cheltuieli cu servicii | 100-Cheltuieli pentru consultanță și expertiză | * Cheltuielile pentru achiziționarea sau realizarea de studii, cercetări de piață, analize. * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex. formare profesională, consiliere profesională, consultanță antreprenorială, servicii medicale aferente grupului țintă în vederea participării la programele de formare profesională etc.). | |
| 104-Cheltuieli cu servicii pentru organizarea de evenimente și cursuri de formare | * Cheltuielile efectuate pentru organizare de evenimente de genul conferințe (altele decât cele pentru informare și comunicare), cursuri de instruire, seminarii, mese rotunde, ateliere de lucru, cursuri de formare care pot include: * Cheltuieli pentru cazare, masă, transport; * Cheltuieli pentru taxe şi asigurări ale persoanelor din grupul țintă și a altor persoane care participă/contribuie la realizarea activităților proiectului; * Cheltuieli pentru închiriere sală, echipamente/dotări; * Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului; * Cheltuieli cu servicii de formare; * Cheltuieli pentru servicii de traducere şi interpretariat aferente activităților realizate; * Cheltuieli pentru editare/tipărire/multiplicare materiale pentru evenimente; * Servicii de catering; * Servicii de sonorizare. * Servicii de transport de materiale şi echipamente; | |
| 105 - cheltuieli cu servicii pentru derularea activităților proiectului, inclusiv cheltuieli bancare pentru deschidere conturi | * • Cheltuielile efectuate cu traduceri şi interpretariat. * • Cheltuielile pentru recrutarea şi selecția personalului. * • Cheltuielile cu tipărirea, multiplicarea şi distribuția de materiale. * • Servicii de acces online la publicații științifice electronice * • Cheltuielile pentru plata comisioanelor bancare aferente operațiunilor efectuate în scopul proiectului, din contul deschis de către beneficiar la Trezoreria Statului. * • Cheltuielile cu transportul de persoane, materiale, mobilier, echipamente şi instalații efectuate în cadrul proiectului. | |
| 106 - cheltuieli cu servicii IT, de dezvoltare/actualizare aplicații, configurare baze de date, migrare structuri de date etc. | * Cheltuielile pentru servicii informatice şi de comunicații: dezvoltare, întreținere, actualizare aplicații informatice, configurare și implementare baze de date, migrare și integrare structuri de date existente, dezvoltare website/portal | |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32 - cheltuieli cu taxe/abonamente/cotizații/acorduri/ autorizații/garantii bancare necesare pentru implementarea proiectului | * Taxe de participare la programe de formare/ educație * Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit şi/sau electronic, precum şi cotizațiile pentru participarea la asociații. * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic; * Cheltuielile aferente garanțiilor oferite de bănci sau alte instituții financiare; * Taxe notariale. * Taxe de participare la conferințe * Taxe pentru publicarea articolelor în reviste indexate în baze de date internaționale * Taxe cercetare specialitate * Taxe de eliberare a certificatelor de absolvire; | |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Multiplicare | |
| 22 - cheltuieli cu achiziția de active necorporale | 76 - cheltuieli cu achiziția de active necorporale | * concesiuni, brevete, licențe, mărci comerciale, drepturi și active similare, aplicații informatice | |
| 43-Cheltuieli pentru asigurarea utilităților necesare funcționarii structurilor operaționalizate in cadrul proiectului | 165-Cheltuieli pentru asigurarea utilităților necesare structurii | * Utilități:   + apă şi canalizare   + servicii de salubrizare   + energie electrică   + energie termică şi/sau gaze naturale * telefoane, fax, internet, acces la baze de date * Servicii poștale și/sau servicii curierat * Servicii de administrare a clădirilor:   + întreținerea curentă   + asigurarea securității clădirilor   + salubrizare şi igienizare * Servicii de întreținere şi reparare echipamente şi mijloace de transport:   + întreținere echipamente   + reparații echipamente   + întreținere mijloace de transport   + reparații mijloace de transport * Arhivare documente * Amortizare active * Cheltuieli financiare şi juridice (notariale) * Prime de asigurare bunuri (mobile şi imobile) * Prime de asigurare obligatorie auto (excluzând asigurarea CASCO) * Cheltuieli aferente deschiderii, gestionării şi operării contului/conturilor bancare al/ale proiectului | |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere spații pentru desfășurarea diverselor activități ale operațiunii * Închiriere echipamente * Închiriere diverse bunuri | |
| 4-Cheltuieli de leasing | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Diverse bunuri mobile și imobile | |
| 26-Cheltuieli cu subvenții/burse/premii | 94 - Burse | * Burse doctorale / cercetare post-doctorala | |
| 95 - Premii | * Premii în cadrul unor concursuri | |
| 28-Cheltuieli de tip FEDR | 161- cheltuieli cu construcții, inclusiv reabilitare/ modernizare clădiri | * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul și echipamente periferice de calcul   + Cablare rețea internă   + Achiziționare și instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. |

|  |  |  |  |
| --- | --- | --- | --- |
| Cheltuieli generale de administrație (Cheltuieli indirecte)  Cheltuieli generale de administrație (Cheltuielile indirecte) reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | |
|  | Categorie MySMIS | Subcategorie MySMIS | Subcategoria (descrierea cheltuielii) conține: |
| CHELTUIELI INDIRECTE | 44-Cheltuieli indirecte conform art. 68 | 166-Cheltuieli indirecte conform art. 68 (1) (b) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere și reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare și juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca rată forfetară de maximum 15% din costurile directe eligibile cu personalul (prin aplicarea articolului 68 alineatul (1) litera (b) din Regulamentul (UE) nr. 1303/2013). Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 - Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii. | | |

2.3.2. **Reguli generale și specifice de decontare**

Reguli specifice de decontare și plafoane aplicate în cadrul măsurilor sprijinite prin proiect

1. Întreruperea ciclului de doctorat de către doctorand sau de către instituția organizatoare de doctorat, prin exmatriculare, conduce la încetarea finanțării doctorandului respectiv şi recuperarea cuantumului sumelor plătite doctorandului până la momentul respectiv.
2. Sprijinul financiar oferit doctoranzilor, materializat sub formă de burse, asigură condițiile de participare la programe doctorale în România şi a unor stagii de studii/cercetare/mobilitate academică, de maximum 2 luni într-o universitate/centru de cercetare dintr-o țară membră a Uniunii Europene, fiind eligibile maximum două stagii de mobilitate europeană per doctorand. Stagiul de mobilitate transnațională nu este obligatoriu.
3. Pentru obținerea bursei, participanții trebuie să îndeplinească cumulativ următoarele condiții: nu au restanțe la examene/programul de studii doctorale pe perioada în care primesc bursa și au frecventat lunar programul practic suplimentar dezvoltat in colaborare cu partenerul economic, propus de universitate în cadrul proiectului, cu activitățile și aplicațiile practice specifice.
4. Bursele se acorda inclusiv pe perioada mobilităților prevăzute in planurile individuale universitare de doctorat/postdoctorat.
5. Întreruperea ciclului de doctorat de către doctorand sau de către instituţia organizatoare de doctorat, prin exmatriculare, conduce la încetarea finanţării doctorandului respectiv şi recuperarea cuantumului sumelor plătite doctorandului până la momentul respectiv. În cazul reînmatriculării, doctorandul respectiv nu va mai beneficia de finanţare FSE.
6. Categoriile principale de cheltuieli vor respecta urmatoarele plafoane:

* Maxim 400 euro bursa/doctorand și maxim 600 euro bursa cercetător postdoctorat, acordata timp de 12 luni (în cazul doctoranzilor, pentru ultimul an de studii).
* Suma alocata pentru mobilități interne/internaționale, taxe de participare la conferințe, taxe pentru publicarea articolelor în reviste indexate în baze de date internaționale trebuie sa reprezinte min 45% din cuantumul total al burselor.
* Cheltuielile de tip FEDR se vor incadra in plafonul de max 10% din valoarea cheltuielilor directe.

# **CAPITOLUL 3. COMPLETAREA CERERII DE FINANȚARE**

Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.

# **CAPITOLUL 4. PROCESUL DE EVALUARE ȘI SELECȚIE**

## 4.1. **Descriere generală**

Procesul de evaluare și selecție a cererilor de finanțare înregistrate în sistemul informatic se realizează conform prevederilor documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 6 ”Procesul de evaluare și selecție” și a criteriilor de evaluare și selecție prevăzute în grila de verificare a conformității administrative și a eligibilității proiectelor, precum și a grilei de evaluare tehnică și financiară.

## 4.2. **Depunerea și soluționarea contestațiilor**

Procesul de depunere și soluționare a contestațiilor este reglementat în documentul Orientări privind accesarea finanțărilor în cadrul Programului Operațional Capital Uman 2014-2020, PASUL 4, CAPITOLUL 6.

Termenul estimat de finalizare a evaluării (inclusiv soluționarea contestațiilor) este …

# **CAPITOLUL 5. CONTRACTAREA PROIECTELOR – DESCRIEREA PROCESULUI**

Procesul de contractare se desfășoară în conformitate cu prevederile Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 8 Contractarea proiectelor.

Termenul estimat de finalizare a procesului de contractare este …...

# **CAPITOLUL 6. ANEXE**

**ANEXA 1 - CRITERIILE DE VERIFICARE A CONFORMITĂȚII ADMINISTRATIVE ȘI A ELIGIBILITĂȚII**

**ANEXA 2 - CRITERII DE EVALUARE ȘI SELECȚIE**

**ANEXA 3 – OM ME nr. 5376/2017 PRIVIND APROBAREA DOMENIILOR SI SPECIALIZĂRILOR/PROGRAMELOR DE STUDII UNIVERSITARE CORELATE CU SECTOARELE ECONOMICE CU POTENȚIAL DE CREȘTERE IN ROMÂNIA**

1. conform Regulamentul (UE) nr. 1304/2013, art 3, alin 1, c). [↑](#footnote-ref-1)
2. conform Regulamentul (UE) nr. 1304/2013, art. 3, alin 1, c). [↑](#footnote-ref-2)
3. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-3)
4. În cadrul parteneriatelor constituite pentru un proiect, este necesară detalierea experienței relevante a partenerilor pentru acțiunile previzionate pentru a fi derulate în cadrul proiectului. [↑](#footnote-ref-4)
5. Valoarea minima a grupului țintă poate fi atinsă si prin stabilirea unor parteneriate intre universități. [↑](#footnote-ref-5)
6. Conform prevederilor OM ME nr. 5376/19.10.201 [↑](#footnote-ref-6)
7. Frecventarea programului de cerccetare avansata conceptu in parteneriat cu partenerul economic sau institutul de cercetare este obligatorie pentru asigurarea realizării valorii minime a indicatorului ”4S116 Studenți/Cercetători etc., care își găsesc un loc de muncă, la încetarea calității de participant”. [↑](#footnote-ref-7)
8. Realizarea acestui indicator se poate cuantifica și în mod cumulativ cu cea pentru indicatorul următor, referitor la studii/cursuri de formare în sprijinul valorizării rezultatelor studiilor doctorale/postdoctorale la nivelul grupului țintă vizat prin proiect. [↑](#footnote-ref-8)
9. Tematica cursurilor suplimentare de cercetare avansata este la alegerea doctorandului/postdoctorandului. [↑](#footnote-ref-9)
10. Conform prevederilor OM ME nr. 5376/2017 privind aprobarea domeniilor si specializărilor/programelor de studii universitare corelate cu sectoarele economice cu potențial de creștere in Romania [↑](#footnote-ref-10)
11. Conform prevederilor OM ME nr. 3485/2016. [↑](#footnote-ref-11)